Document ID: 31986R2492

*****
ΚΑΝΟΝΙΣΜΟΣ (ΕΟΚ) αριθ. 2492/86 ΤΗΣ ΕΠΙΤΡΟΠΗΣ
της 31ης Ιουλίου 1986
που δίνει την άδεια στην Πορτογαλία να μειώσει προσκαίρως τους εισαγωγικούς δασμούς που ισχύουν για τις πίτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 243 παράγραφος 4,
Εκτιμώντας:
ότι το άρθρο 243 παράγραφος 4 στοιχείο α) της πράξης προσχώρησης προβλέπει ότι η Πορτογαλική Δημοκρατία μπορεί, με αίτησή της, να προβεί στη μείωση των δασμών που ισχύουν για τους ελαιώδεις σπόρους και καρπούς και τα παράγωγα προϊόντα τους ·
ότι η Πορτογαλική Δημοκρατία ζήτησε στις 14 Ιουλίου 1986 μερική κατάργηση των δασμών που ισχύουν για τις πίτες, δυνάμει του προαναφερόμενου άρθρου 243·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η Πορτογαλική Δημοκρατία εξουσιοδοτείται να προβαίνει στη μερική κατάργηση των δασμών που ισχύουν κατά την εισαγωγή πιτών που προέρχονται τόσο από τρίτες χώρες όσο και από τα άλλα κράτη μέλη. Ο δασμός που ισχύει μέχρι τις 31 Δεκεμβρίου 1986 είναι ο ακόλουθος:
1.2.3 // // // // Κλάση
του κονού
δασμολογίου
// Περιγραφή εμπορευμάτων
// Δασμός // // // // 23.04 // Πίτες, ελαιοπυρήνες και άλλα υπολείμματα της εξαγωγής των φυτικών λαδιών με εξαίρεση τα κατακάθια ή μούργες:
ex Β. Άλλα: πίτες // 3 % // // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1986.

Labels: 2
18
15